הפיגוע בתחנה המרכזית של באר שבע (2015)

הפיגוע בתחנה המרכזית בבאר שבע הוא פיגוע ירי שהתרחש ב-18 באוקטובר 2015, בעיצומו של גל הטרור שפקד את ישראל. מחבל בדואי, חמוש באקדח וסכין, נכנס לתחנה המרכזית בבאר שבע. הוא ירה למוות בחייל צה"ל, חטף את נשקו ופתח בירי אל עבר האנשים, לפני שנורה. בפיגוע נפצעו עשרה בני אדם, 3 מתוכם באורח קשה. עקב טעות בזיהוי, נורה על ידי אנשי ביטחון גם אזרח אריתראי, ובעת שגסס הותקף על ידי חלק מהנוכחים בזירת האירוע וכנגד ארבעה מהם הוגש כתב אישום. 9 שנים לאחר פיגוע זה, בוצע הפיגוע בתחנה המרכזית של באר שבע (2024) אותו ביצע קרוב משפחתו של המחבל מפיגוע זה. ב-18 באוקטובר 2015 הגיע המחבל, מהנד ח'ליל סאלם אלעקבי (مهند خليل سالم العقبي), בן 21, בדואי תושב הפזורה הבדואית באזור חורה, אל התחנה המרכזית בבאר שבע, כשהוא חמוש באקדח ובסכין. המחבל עקב אחרי סמל עומרי לוי, חייל גולני בן 19, עד מסדרון השירותים, ירה בו למוות מטווח קצר ולקח את נשקו, רובה סער מסוג "תבור". באמצעות הרובה והאקדח המשיך במסע הירי שלו ופצע אנשי ביטחון. אחרי שניסה להימלט התפתח קרב יריות בינו לבין לוחמי יס"מ של משמר הגבול וחיילים, עד שנורה. למקום נקלע הבטום זרהום (ולדה-מיכאל), מבקש מקלט בן 29 מאריתריאה, שהסתנן לישראל כארבע שנים קודם לכן, והיה בדרכו לחדש את אשרת השהייה. הוא זוהה בטעות כמחבל ונורה על ידי שוטר משמר הגבול וחיילת, ולאחר מכן[דרושה הבהרה] על ידי קצין הביטחון של התחנה המרכזית, שהעיד בחקירתו במשטרה כי שמע את זרהום צועק "אללה אכבר". לאחר שזרהום נפצע קשה מהירי ושכב על הרצפה, ביצעו בו ניסיון לינץ' תשעה אנשים על ידי הטחת כיסאות ובעיטות בגופו ובראשו. הוא פונה לבית החולים כעבור 18 דקות ושם מת מפצעיו. בניתוח שלאחר המוות שנערך במכון לרפואה משפטית התברר כי הוא נהרג כתוצאה מהירי לעברו, ולא מהתקיפה. בגופו נמצאו שמונה קליעים, שניים מתוכם קטלניים. לאחר הפיגוע עצרה המשטרה חמישה אנשים בחשד שתקפו את זרהום לאחר שכבר נורה, בהם קצין וסוהר בשירות בתי הסוהר. קצין השב"ס אמר בחקירתו שראה את זרהום ממשיך לזוז בזמן שאנשי ביטחון אחרים חשו לזירה שממנה ירה המחבל האמיתי, חש סכנה, ובעט בראשו במטרה לנטרלו. ב-12 בינואר 2016 הוגש כתב אישום נגד ארבעה נאשמים, בהם קצין השב"ס וחייל צה"ל, בגין חבלה בכוונה מחמירה. סוהר שהועמד לדין משמעתי על חלקו באירוע זוכה ואף זכה לשבחי בית הדין על שניסה להגן על הנוכחים תוך סיכון עצמי. במרץ 2018 הרשיע בית המשפט המחוזי בבאר שבע את דוד מויאל בהסדר טיעון, שלפיו הודה מויאל בעבירת התעללות בחסר ישע. ביוני אותה שנה גזר עליו בית המשפט 100 שעות עבודות שירות ופיצוי של 2,000 ש"ח למשפחתו של זרהום. בדצמבר 2018 נגזרו על אביתר דמרי ארבעה חודשי מאסר בפועל, שמונה חודשי מאסר על תנאי ופיצוי של 2,000 ש"ח למשפחתו של זרהום, לאחר שהורשע גם הוא בעברה דומה במסגרת הסדר טיעון. ביולי 2020 זוכו מחמת הספק שני הנאשמים הנותרים, חייל צה"ל וקצין שב"ס. מותו של זרהום התקבל בקרב הקהילה האריתריאית בישראל בתחושות קשות ונערכו טקסים לזכרו במתקן חולות ובגינת לוינסקי. חוק נפגע פעולות איבה מכיר באדם כנפגע גם אם נפגע בשגגה מירי עקב פעולת איבה של כוחות אויב, אך זרהום לא הוכר כך כיוון שנכנס לישראל שלא כחוק. ביוני 2016 תבעו הוריו של זרהום מהמדינה את הפיצויים המגיעים ליורשי נפגע פעולות איבה. בפברואר 2017 הוכר כנפגע פעולות איבה במסגרת הסכם שלפיו שולמו למשפחתו לפנים משורת הדין 50 אחוזים מסך הפיצויים לפי חוק. שר הביטחון משה יעלון אמר: "עלינו לגנות בקול רם וברור מעשי לינץ', כפי שבוצע אתמול באזרח האריתראי הבטום זרהום, ולהעמיד לדין את מבצעיו. אסור לאיש לנהוג כך, גם כשהכעס רב והעצב גדול. גם בימים אלו, בהם הטרור מרים ראשו, אל לנו לאבד את דרכנו". חלק מהאירועים בתחנה המרכזית צולם במצלמות אבטחה, לרבות הירי והתקיפה של זרהום, ושודר לאחר מכן באמצעי התקשורת. בין השאר הראו המצלמות חיילי צה"ל נושאי נשק שנמלטו מאזור הפיגוע, בניגוד לקוד האתי של חיילי צה"ל הדורש מהחיילים דבקות במשימה וחתירה לניצחון. בעקבות זאת, וגם בשל מעורבותם של שני חיילים בתקיפה של זרהום, נפתחה חקירה של המשטרה הצבאית החוקרת. לאחר שהתבררה זהותו של המחבל כבדואי, נערכה מסיבת עיתונאים במועצה אזורית אל קסום שבה גינו ראשי רשויות ומועצות בדואיות את הפיגוע. לנוכח העובדה שאמו של אלעוקבי נולדה בעזה ועברה לגור בישראל לאחר שהתחתנה עם אזרח ישראלי, קראה שרת התרבות והספורט, מירי רגב, לשלול מאמו של המחבל את תעודת הזהות, ולגרש אותה ואת כל משפחתו חזרה לעזה. בחקירת ימ"ר נגב של מחוז הדרום של המשטרה התברר שאלעוקבי החזיק במכשיר הטלפון שלו תמונות של פעילי חמאס, של כלי נשק וחומרים נוספים. נגד אחיו של אלעוקבי הוגשה הצהרת תובע בחשד לאי מניעת פשע, לאחר שעל פי חקירתו ידע האח על רכישת האקדח, והיה עד לתהליך ההקצנה שעבר אחיו ולא דיווח על כך. במאי 2016 זכה הסרט התיעודי "מוות בבאר שבע" בשלושה פרסים ובהם פרס הסרט הטוב ביותר בפסטיבל דוקאביב. הסרט, בבימויים של טלי שמש ואסף סודרי, עושה שימוש בצילומי אבטחה ומתמקד במותו של הבטום זרהום. שירו של תמיר בר, "כשהכעס רב והעצב גדול", מתוך האלבום "החופש הגדול" נכתב לזכרו של הבטום זרהום. השיר "מולו" של שאזאמאט מתוך האלבום רכב מפורק שנגמר במילים "הבטום זרהום ז"ל" פיגוע ההתאבדות הכפול בבאר שבע יניר יגנה ואמיר בוחבוט‏, פיגוע בתחנה המרכזית בבאר שבע: חייל נרצח ו-9 נפצעו, המחבל חוסל, באתר וואלה, 18 באוקטובר 2015 גדי גולן, באר שבע: חייל נרצח ו-11 נפצעו בפיגוע משולב דקירה וירי, באתר ישראל היום, 18 באוקטובר 2015 אלמוג בן זכרי, מבקש מקלט נורה בשוגג והוכה למוות בזירת הפיגוע בבאר שבע, באתר הארץ, 19 באוקטובר 2015 תמיר סטיינמן, ‏הנרצח בפיגוע בבאר שבע: סמל עומרי לוי, באתר ‏מאקו‏, 19 באוקטובר 2015 יאסר עוקבי, ‏משבר חולף: הפיגוע בב"ש מאיים להפר את הדו קיום השברירי בנגב, באתר מעריב אונליין, 21 באוקטובר 2015 עודד שלום, שבר בדואי, באתר "ידיעות אחרונות", 22 באוקטובר 2015 רבקי גולדפינגר, רץ להציל והפך לנאשם, באתר ערוץ 7, י"ט באלול תשע"ו, 22 בספטמבר 2016 עודד שלום, שבר בדואי, באתר ynet, 23 באוקטובר 2015 אלמוג בן זכרי, עידו אפרתי, הותר לפרסום: מחבל בדואי ביצע את הפיגוע בבאר שבע, באתר הארץ, 19 באוקטובר 2015 אלמוג בוקר, תיעוד מיוחד: הפיגוע בבאר שבע, דקה אחר דקה, באתר nana10‏, 23 באוקטובר 2015(הקישור אינו פעיל, 18 ביולי 2021) אלמוג בן זכרי, המחבל שביצע את פיגוע הירי בתחנה המרכזית בבאר שבע היה בקשר ממושך עם חמאס, באתר הארץ, 25 באוקטובר 2015 דנה ויילר-פולק‏, "רצה הגנה - ונרצח": חברי מבקש המקלט שהוכה למוות מתקשים לעכל, באתר וואלה, 19 באוקטובר 2015 אלמוג בן זכרי, המשטרה: מבקש המקלט זרהום נורה גם על ידי שוטר מג"ב וחיילת, באתר הארץ, 25 באוקטובר 2015 יניר יגנה‏, הקב"ט שירה באזרח האריתריאי בחקירתו: "הוא אמר אללה אכבר", באתר וואלה, 24 באוקטובר 2015 אלמוג בן זכרי, תיעוד הלינץ' בבאר שבע: זרהום הוכה בידי תשעה אנשים וגסס 18 דקות מבלי שטופל, באתר הארץ, 17 בינואר 2016 הבטום זרהום, באתר משרד ראש הממשלה עידו אפרתי, אלמוג בן זכרי, שרון פולבר, המכון לרפואה משפטית: מבקש המקלט האריתריאי מת מהירי ולא כתוצאה מהלינץ' בו, באתר הארץ, 21 באוקטובר 2015 אלמוג בוקר, הנתיחה קבעה: האריתריאי הפטום זרהום מת מהירי, לא מהלינץ', באתר nana10‏, 21 באוקטובר 2015 מתן חצרוני, ‏פרסום ראשון: קורבן הלינץ' מת מהירי, באתר ‏מאקו‏, 21 באוקטובר 2015 יניר יגנה‏, לקראת כתב אישום: החשודים בלינץ' בבאר שבע זומנו לשימוע, באתר וואלה, 12 בנובמבר 2015 רן בוקר, נועם דביר ואיתמר אייכנר, הלינץ' באריתריאי: נעצרו קצין וסוהר בשב"ס, באתר ynet, 21 באוקטובר 2015 רן בוקר, קצין השב"ס שהשתתף בלינץ': "מתייפיפים אומרים שאני רוצח, אבל אני לא מצטער, באתר ynet, 28 באוקטובר 2015 יניר יגנה‏, "זרקנו ספסל, בעטתי בעורף, אני לא מצטער על מה שעשיתי, באתר וואלה, 28 באוקטובר 2015 אלמוג בן זכרי, הוגש כתב אישום נגד ארבעה מעורבים בלינץ' במבקש מקלט בבאר שבע, באתר הארץ, 12 בינואר 2016 אילנה קוריאל, הסוהר שזרק ספסל בלינץ' זוכה - וזכה לשבחים, באתר ynet, 28 ביוני 2016 הלינץ' בתחנה המרכזית בב"ש: 100 ימי עבודות שירות לאחד הנאשמים, באתר ערוץ עשר, 4 ביולי 2018 אלמוג בן זכרי, הלינץ' בבאר שבע: ארבעה חודשי מאסר נגזרו על צעיר שבעט בזרהום לאחר שנורה, באתר הארץ, 11 בדצמבר 2018 ריקי כרמי, הלינץ' בפיגוע בבאר שבע: חייל וקצין שב"ס זוכו מחמת הספק, באתר ynet, 20 ביולי 2020 תמר דרסלר, ‏"זה לא קשור לצבע": הלינץ' בהבטום זרהום זעזע את מבקשי המקלט, באתר מעריב אונליין, 22 באוקטובר 2015 אבי בלכרמן, טקס הזיכרון להבטום זרהום, קורבן הלינץ' בבאר-שבע, בגינת לוינסקי, באתר "שיחה מקומית", 21 באוקטובר 2015 אילן ליאור, בקהילה האריתריאית בישראל חוששים: "עוד אנשים ייפגעו בגלל השנאה", באתר הארץ, 20 באוקטובר 2015 גילי כהן, אילן ליאור, מבקש המקלט הבטום זרהום לא יוכר כנפגע פעולות איבה כי נכנס לישראל שלא כחוק, באתר הארץ, 20 באוקטובר 2015 אלמוג בן זכרי, הורי מבקש המקלט שנהרג בלינץ' בבאר שבע תובעים פיצוי מהמדינה, באתר הארץ, 16 ביוני 2016 ההרוג בלינץ' בפיגוע בתחנה המרכזית הוכר כנפגע פעולות איבה על ידי המדינה, אילת ברבי, באר שבע נט, 12 בפברואר 2017 עדנה אדטו, יעלון: "להעמיד לדין את מבצעי הלינץ", באתר ישראל היום, 19 באוקטובר 2015 שמעון איפרגן, ‏הלינץ' בבאר שבע: קושי באיתור שני חיילים שבעטו בראשו של הפטום זרהום, באתר ‏מאקו‏, 27 באוקטובר 2015 אמיר בוחבוט‏, בעקבות התיעודים: מצ"ח תחקור בריחת חיילים חמושים מזירות פיגועים, באתר וואלה, 20 באוקטובר 2015 ג'קי חורי, אביו של המחבל מבאר שבע: מגנים את מעשה האלימות, אך בטוחים שבננו הוצא להורג במקום, באתר הארץ, 19 באוקטובר 2015 עוזי ברוך, ראשי רשויות בדואים: גינוי לפיגוע, בלי לגמגם, באתר ערוץ 7, 19 באוקטובר 2015 פוסט בפייסבוק, 19 באוקטובר 2015 ירון דורון, שב"ס: הקצין והסוהר שנחשדו בהשתתפות לינץ' הושעו, באתר nrg‏, 26 באוקטובר 2015 קובי רוזן, ‏שלב אחר שלב: כך ביצע המחבל את הפיגוע בבאר שבע, באתר כיכר השבת, 25 באוקטובר 2015 אמיר בוגן, הזוכה בדוקאביב: סרט על הלינץ' בבאר שבע, באתר ynet, 25 במאי 2016 כשהכעס רב והעצב גדול (לזכר הבטום זרהום ז"ל), בביצוע תמיר בר, סרטון באתר יוטיוב